**СЪОБЩЕНИЕ**

На 04.01.2021 г. в община Гурково ще стартира Проект BG05FMOP001-5.001 „3.1 - Топъл обяд в условията на пандемията от COVID-19 в община Гурково“ по Оперативна програма за храни и/или основно материално подпомагане, Фонд за европейско подпомагане на най- нуждаещите се лица.

Проектът е насочен в подкрепа на уязвими граждани, които не са в състояние сами да си осигурят прехраната в условията на пандемията, породена от разпространението на заболяването COVID-19. Като съпътстваща подкрепа за потребителите ще се извършва и услуга по закупуване на хранителни продукти и други продукти от първа необходимост с техни средства.

Община Гурково организира прием на заявления-декларации (по образец) от кандидати за потребители на Топъл обяд. Документи ще се приемат всеки работен ден от 8,00 до 17,00 часа в сградата на Общинска администрация - гр. Гурково. Тел. за информация 0886667560 или 04331/ 22-60.

За улеснение, документи ще се приемат и от кметствата в съответните населени места на Община Гурково.

**Право да подадат заявление имат следните лица:**

1. Лица без доходи или с ниски доходи под линията на бедност - хора в затруднение поради влошената икономическа обстановка в страната, хора, които поради възрастта си или налични увреждания са в по-висок риск от заразяване и неблагоприятно протичане на инфекцията.
2. Лица, поставени под карантина – без доходи или с ниски доходи под линията на бедност и нямат близки, които да им окажат подкрепа.
3. Лица, обект на социално подпомагане, за които е установена нужда от допълнителна подкрепа и в условията на извънредна епидемична обстановка, са в невъзможност да задоволят основните си жизнени потребности.

Лицата, подали заявления, подлежат на проверка от ДСП – гр. Гурково за принадлежност към допустимите целеви групи.

Проектът ще се реализира в периода от 04.01.2021 г. до 27.04.2021 г. и ще се финансира от Фонда за европейско подпомагане на най- нуждаещите се лица.